ขอสอบถามหน่อยค่ะ พอดีว่าหลังมีเพศสัมพันธ์กับสามี ตอนเช้าจะมีเลือดออกและมันมีกลิ่นเหม็น เลือดจะไหลแค่ช่วงเช้า ไม่มีอาการเจ็บหรือปวดใดใด หรือเป็นเพราะหนูฉีดยาคุม ถ้าเปลี่ยนเป็นกินยาคุม อาการเหล่านี้จะหายไปไหมคะ ช่วยตอบหนูหน่อยนะคะ เคยไปพบสูตินารีแพทย์ มีการซาวด์ผ่านหน้าท้องและช่องคลอด สรุปว่ามดลูกปกติ หนูควรทำยังไงดีคะ ? รบกวนคุณช่วยให้คำแนะนำทีค่ะ 🙏
สวัสดีค่ะ เลือดออกผิดปกติจากช่องคลอด อาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ผลข้างเคียงจากการใช้ยาคุมกำเนิด-ถ้าปนออกมากับปัสสาวะ อาจมีภาวะทางเดินปัสสาวะอักเสบอาจเป็นผลข้างเคียงจากการใช้ยาคุมกำเนิดได้ แต่ไม่ควรเป็นมากหรือเรื้อรัง หรือปวดท้องร่วมด้วย แนะนำปรึกษาสูตินรีแพทย์ หากต้องการเปลี่ยนเป็นวิธีการคุมกำเนิดที่มีผลข้างเคียงดังกล่าวน้อยกว่า โดยแพทย์อาจต้องหาสาเหตุอื่นๆที่เป็นไปได้ก่อนด้วยการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์